**Naziv i adresa ustanove**

**Program obrazovanja**

**za stjecanje mikrokvalifikacije**

**digitalna potpora u modnoj prodaji**

**Mjesto, datum**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Moda, tekstil i koža | | |
| **Naziv programa** | Program obrazovanja za stjecanje mikrokvalifikacije digitalna potpora u modnoj prodaji | | |
| **Vrsta programa** | osposobljavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa/ova ishoda učenja prema HKO-u** | SIU 1: Informatička potpora u modnom poslovanju ( razina 4)  SIU 2: Digitalni alati za izradu vizualnog modnog sadržaja (razina 4 )  SIU 3: Prodaja održivih modnih proizvoda (razina 4)  SIU 4: Suvremeni prodajni pristup (razina 4) | | |
| **Obujam u bodovima (CSVET)** | **7 CSVET**  SIU 1: Informatička potpora u modnom poslovanju (2 CSVET)  SIU 2: Digitalni alati za izradu vizualnog modnog sadržaja (2 CSVET)  SIU 3: Prodaja održivih modnih proizvoda ( 1 CSVET)  SIU 4: Suvremeni prodajni pristup (2 CSVET) | | |
| **Dokumenti na temelju kojih je izrađen program obrazovanja za stjecanje**  **mikrokvalifikacije/djelomične/cjelovite kvalifikacija** | | | |
| **Popis standarda zanimanja/skupova kompetencija** | **Popis standarda kvalifikacija/**  **skupova ishoda učenja** | | **Sektorski kurikulum** |
| **SZ: Modni asistent u prodaji/**  **Modna asistentica u prodaji**  **SKOMP 1:**  Digitalna tehnologija u području rada modnog asistenta u prodaji  <https://hko.srce.hr/registar/skup-kompetencija/detalji/459>  **SKOMP 2:**  Poduzetničke ideje i održivost u modnom poslovanju  <https://hko.srce.hr/registar/skup-kompetencija/detalji/460> | **SK: Modni asistent u prodaji / Modna asistentica u prodaji (standard strukovnog dijela kvalifikacije)**  <https://hko.srce.hr/registar/standard-kvalifikacije/detalji/476>  **SIU 1:** Informatička potpora u modnom poslovanju  <https://hko.srce.hr/registar/skup-ishoda-ucenja/detalji/13610>  **SIU 2:** Digitalni alati za izradu vizualnog modnog sadržaja  <https://hko.srce.hr/registar/skup-ishoda-ucenja/detalji/13578>  **SIU 3:** Prodaja održivih modnih proizvoda  <https://hko.srce.hr/registar/skup-ishoda-ucenja/detalji/13599>  **SIU 4:** Suvremeni prodajni pristup  <https://hko.srce.hr/registar/skup-ishoda-ucenja/detalji/13598> | |  |
| **Uvjeti za upis u program** | Cjelovita kvalifikacija minimalno na razini 4.1 HKO | | |
| **Uvjeti za stjecanje programa (završetka programa**  **obrazovanja)** | Stečenih 7 CSVET bodova  Završna provjera stečenih znanja, vještina i samostalnosti i odgovornosti provodi se prezentacijom sudjelovanja i izvedbi projekatnih aktivnosti u području digitalne potpore u modnoj prodaji.  O završnoj provjeri vodi se zapisnik i provodi ju tročlano povjerenstvo.  Svakom polazniku nakon uspješno završene završne provjere izdaje se Uvjerenje o usavršavanju za stjecanje mikrokvalifikacije digitalna potpora u modnoj prodaji. | | |
| **Horizontalna prohodnost** |  | | |
| **Vertikalna prohodnost** |  | | |
| **Trajanje i načini izvođenja nastave** | Program obrazovanja za stjecanje mikrokvalifikacije digitalni alati u modnoj prodaji izvodi se redovitom nastavom u trajanju od **175 sati** uz mogućnost izvođenja teorijskih dijelova programa na daljinu, u realnom vremenu za SIU Informatička potpora u modnom poslovanju i SIU Digitalni alati za izradu vizualnog modnog sadržaja.  Ishodi učenja ostvaruju se vođenim procesom učenja u ustanovi u trajanju od **53 sati**, učenjem temeljenim na radu, u trajanju od **112** **sati**, a dijelom samostalnim aktivnostima, u trajanju od **10 sati**.  Učenjem temeljenim na radu - simulacijama realnih radnih situacija i projektnih aktivnosti iz sektora Mode, tekstila i kože polaznik stječe strukovne, zelene i digitalne vještine u konceptima modnog dizajna. | | |
| **Materijalni uvjeti i okruženje za učenje koji su potrebni za izvedbu programa** | Materijalni uvjeti:  Standardna učionica: računalo s pristupom internetu projektor, zaslon, udžbenik, stručna literatura, slike grafikoni, uzorci, tiskanice, videosnimke, računalni programi, plakati.  Informatička učionica: računalo za nastavnika s instaliranom potrebnom programskog potporom, pristupom internetu i lokalnoj mreži, zaslon, projektor, minimalno 14 uredskih stolova i ergonomskih stolaca s minimalno 14 umreženih računala, pisač, skener, kutija za ekološko spremanje nepotrebne papirnate dokumentacije, mjesto za pohranu i klasifikaciju poslovne dokumentacije, police za pohranu i klasificiranje dokumentacije u elektroničkom obliku.  Modno prodajni praktikum: mjerni uređaji, blagajna, informatička oprema, kartični uređaji, dokumentacija, računalo, police, ormarić, ženske lutke, muške lutke, dječje lutke, tekstilna roba, vrpce, digitalni fotoaparat.  <https://hko.srce.hr/registar/skup-ishoda-ucenja/detalji/13610>  <https://hko.srce.hr/registar/skup-ishoda-ucenja/detalji/13578>  <https://hko.srce.hr/registar/skup-ishoda-ucenja/detalji/13599>  <https://hko.srce.hr/registar/skup-ishoda-ucenja/detalji/13598>  Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.  Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.  Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.  Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.  Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih [*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf), pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.  Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. | | |
| **Kompetencije koje se programom stječu** | | | |
| 1. Koristiti uređaje za elektroničko poslovanje u području modnog poslovanja 2. Koristiti alate za izradu osnovnih digitalnih modnih slika 3. Koristiti informacijske alate za obradu i vizualizaciju podataka 4. Koristiti digitalne alate za komunikaciju i suradnju 5. Razmotriti koncept održivog razvoja te njegove primjene u modnom poslovanju 6. Primijeniti online prodaju modnih proizvoda | | | |
| **Načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja * dobivenim rezultatima anketa dobiva se pregled uspješnosti izvedbe programa, kao i procjena kvalitete nastavničkog rada ustanove. | | |
| **Datum revizije programa** |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | Digitalna potpora u modnoj prodaji | Informatička potpora u modnom poslovanju | 4 | 2 | 15 | 32 | 3 | 50 |
| Digitalni alati za izradu vizualnog modnog sadržaja | 4 | 2 | 15 | 32 | 3 | 50 |
| Prodaja održivih modnih proizvoda | 4 | 1 | 8 | 15 | 2 | 25 |
| Suvremeni prodajni pristup | 4 | 2 | 15 | 33 | 2 | 50 |
| **Ukupno** | | | | **7** | **53** | **112** | **10** | **175** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **DIGITALNA POTPORA U MODNOJ PRODAJI** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/13610>  <https://hko.srce.hr/registar/skup-ishoda-ucenja/detalji/13578>  <https://hko.srce.hr/registar/skup-ishoda-ucenja/detalji/13599>  <https://hko.srce.hr/registar/skup-ishoda-ucenja/detalji/13598> | | |
| **Obujam modula (CSVET)** | **7 CSVET**  SIU 1: Informatička potpora u modnom poslovanju (2 CSVET)  SIU 2: Digitalni alati za izradu vizualnog modnog sadržaja (2 CSVET)  SIU 3: Prodaja održivih modnih proizvoda ( 1 CSVET)  SIU 4: Suvremeni prodajni pristup (2 CSVET) | | |
| **Načini stjecanja ishoda učenja (od –do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 53 sati (30%) | 112 sati (64%) | 10 sati (6%) |
| **Status modula**  **(obvezni/izborni)** | obvezni | | |
| **Cilj (opis) modula** | Cilj modula je polaznicima omogućiti stjecanje znanja i vještina za primjenu informatičke potpore u modnom poslovanju, korištenje digitalnih alata za izradu vizualnog modnog sadržaja, analizu suvremenih prodajnih pristupa i prodaje održivih modnih proizvoda. | | |
| **Ključni pojmovi** | *modeli i pravila elektroničkog poslovanja, informatička oprema i uređaji u modnom poslovanju, online prodaja, reklamacije, vizualni modni sadržaj, tržišta održive i etičke mode, percepcija kupaca, društveno odgovorna modna prodaja, održivi modni proizvod, suvremeni pristup prodaji i utjecaj digitalnih tehnologija na prodaju* | | |
| **Oblici učenja temeljenog na radu** | Učenjem temeljenom na radu stječu se specifična znanja i vještine potrebne za samostalan, siguran i odgovoran rad te za rješavanje stvarnih problema radnog procesa korištenjem informatičke potpore u modnom poslovanju, digitalnih alata za izradu vizualnog modnog sadržaja, analizom suvremenih prodajnih pristupa i prodaje održivih modnih proizvoda.  Učenje temeljeno na radu integrirano je u program obrazovanja odraslih uz uporabu simulacija, stvarnih radnih situacija i projektnih zadataka u sektoru Moda, tekstil i koža. Polaznik samostalno rješava radne situacije i projektne zadatke u području digitalne potpore u modnoj prodaji. Aktivnosti se temelje na primjeni u struci, suvremenom pristupu rješavanja zadanog zadanih aktivnosti te razvoju kreativnosti, inovativnosti i originalnosti polaznika. Nastavnik postavlja radnu situaciju i projektnu temu i aktivnost, a polaznici primjenom stečenih znanja i vještina, osmišljavaju plan rješavanja zadanog. | | |
| **Literatura i specifična nastavna sredstva potrebna za realizaciju modula** | **Preporučena literatura:**  Prema preporuci nastavnika.  **Za realizaciju nastave mogu se koristiti**:   1. programi za obradu teksta, slike i prezentacije (softver koji se može koristiti MS Office paket) 2. društvene mreže ovisno o popularnosti/aktualnosti (Facebook, Instagram,   LinkedIn, Twitter, Pinterest, TikTok i aktualne društvene mreže)   1. Slikovni primjeri modne prodaje i modnih brendova na Internetu. | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Informatička potpora u modnom poslovanju, 2 CSVET** |
| **Ishodi učenja** | | |
| 1. primijeniti način komunikacije Internetom u svrhu modnog poslovanja | | |
| 1. identificirati modele i pravila elektroničkog poslovanja u području modnog poslovanja | | |
| 1. primijeniti informatičku opremu i uređaje u modnom prodajnom prostoru | | |
| 1. koristiti softverske alate za obradu narudžbi i ponuda | | |
| 1. ažurirati internetsku prodajnu stranicu | | |
| 1. provjeriti zadovoljstvo kupaca nakon obavljene kupnje | | |
| 1. provesti postupak primanja i rješavanja reklamacije | | |
| **Dominantan nastavni sustav i opis načina ostvarivanja ishoda učenja** | | |
| Aktivnim metodama poučavanja (situacijska didaktika – učenje temeljeno na radu, projektna nastava, iskustveno učenje/praktični rad/vježbe i sl.) i primjenom andragoških načela nastavnik potiče razvoj digitalnih vještina u informatičkoj potpori u modnom poslovanju. Individualnim razgovorima i grupnim/timskim aktivnostima (suradničko učenje) se dodatno jačaju strukovne i informacijsko komunikacijske kompetencije.  Polaznici samostalno rješavaju projektne zadatke koristeći stečena teorijska znanja o komunikaciji i suradnji s kupcima, dobavljačima i proizvođačima; primjeni modela i pravila elektroničkog poslovanja; ažuriranju internetskih stranica novim sadržajima i informacijama te informatičkoj opremi u modnom prodajnom prostoru, a nastavnik po potrebi pomaže i usmjerava polaznika ka mogućem rješenju.  Također, nastavnik polazniku daje povratnu informaciju o uspješnosti rješavanja projektnih aktivnosti.  Od polaznika se očekuje aktivno sudjelovanje u procesu učenja, poučavanja i vrednovanja postignuća, redovito pohađanje svih oblika nastave te digitalna pohrana svih vježbi i aktivnosti.  Ako polaznik pred sobom ima teškoću koju ne može samostalno savladati, nastavnik ga usmjerava prema mogućem rješenju. Također, nastavnik polaznika prati u radu te daje povratne informacije o uspješnosti u izvođenju SIU Informatička potpora u modnom poslovanju. | | |
| **Nastavne cjeline/teme** | IKT-e u modnom poslovanje  Korisnički programski alati za obradu podataka u području modnog poslovanja  Digitalni alate za komunikaciju i kolaboraciju u modnom poslovanju  Informatička oprema i uređaji u modnom prodajnom prostoru  Softverski alati za komunikaciju i suradnju s kupcima, dobavljačima i proizvođačima  Internetska prodajna stranica  Digitalna komunikacija sa kupcima  Sigurnosti i mogućnosti zaštite poslovnih podataka i informacija u modnom poslovanju  Zaštite okoliša i zdravlja korisnika u osobnom radu na računalu  Autorska prava i srodna prava u korištenju internetskih sadržaja u modnom poslovanju | |
| **Načini i primjer vrednovanja skupa ishoda učenja** | | |
| **Vrednovanje**: Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije / projektnih aktivnosti / usmene prezentacije i/ili pisanog rada i/ili mapom radova, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  **Projektna aktivnost** **1.**: Komunikacija i suradnja s kupcima, dobavljačima i proizvođačima  **Zadatak 1**.: Pripremiti informativne obavijesti o popustima i novitetima modnih proizvoda tvrtke i poslati e-mailom kupcima. Zatražiti povratnu informaciju od dobavljača i proizvođača tkanina o ponudi ekoloških/održivih tkanina za proizvode modne klasike. Koristiti siguran i kulturan način komunikacije primjenom digitalnih alata u skladu s organizacijskim zahtjevima poslovnog subjekta kojeg predstavljaš/zastupaš.  **Projektna aktivnost 2**: Izrada ponude za dekorativne jastuke i pokrivače za natječaj ugostiteljsko - turističke tvrtke  **Zadatak 1**: Prikupiti informacije za izradu specifikacije ponude (vrsti i mjestu turističkog objekta, broju komada, materijalu, boji, uzorcima tkanina u smještajnim objektima, cijeni osnovnog i pomoćnog materijala, dizajnu interijera i sl.). Izraditi kalkulaciju troškova i usluga za proizvode u natječajnoj dokumentaciji. Sastaviti ponudu prema specifikaciji natječaja, poslati elektroničkom poštom na kontakt natječaja ugostiteljsko - turističke tvrtke. U ponudi predložiti ugostiteljsko - turističkoj tvrtki proširenje ponude modnih proizvoda za prostor soba i restorana.  **Projektna aktivnost 3:** Internetska prodajna stranica modne tvrtke  **Zadatak 1**: Ažurirati internetsku stranicu novim sadržajima i informacijama o ponudi modnih proizvoda tvrtke za opremanje doma tekstilnim proizvodima (npr. dodati nove informacije i fotografije u e - trgovinu modnih proizvoda i slično).  **Projektna aktivnost 4:** Analizazadovoljstva kupaca primjenom digitalnih alata  **Zadatak 1**: Izraditi anketu o zadovoljstvu kupaca proizvoda modne tvrtke dječje odjeće do 12 mjeseci primjenom digitalnih alata. Na temelju povratnih informacija kupaca sastaviti ponudu za proizvod i/ili uslugu po izboru. Sastaviti dopis (nagodbu) u svrhu rješavanja reklamacije kupaca prema prigovoru na proizvod ili uslugu tvrtke.  **Projektna aktivnost 5:** Informatička oprema u modnom prodajnom prostoru  **Zadatak 1:** Upoznati se sa informatičkom opremom u modnom prodajnom prostoru. Koristiti informatičku opremu i uređaje u modnom prodajnom prostoru tekstilnih proizvoda za dom pridržavajući se mjera zaštite na radu. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a**, **obujam** | | **Digitalni alati za izradu vizualnog modnog sadržaja, 2 CSVET** |
| **Ishodi učenja** | | |
| 1. kreirati infografike modnog sadržaja primjenom digitalnih alata | | |
| 1. koristiti alate za izradu modnih poslovnih izvješća | | |
| 1. oblikovati prezentacije modnog sadržaja primjenom digitalnih alata | | |
| 1. dizajnirati interaktivni baner za modne web platforme | | |
| 1. primijeniti digitalne alate u izradi tematskih multimedijalnih modnih slika | | |
| **Dominantan nastavni sustav i opis načina ostvarivanja ishoda učenja** | | |
| Aktivnim metodama poučavanja (situacijska didaktika – učenje temeljeno na radu, projektna nastava, iskustveno učenje/praktični rad/vježbe i sl.) i primjenom andragoških načela nastavnik potiče razvoj digitalnih vještina za izradu vizualnog modnog sadržaja. Individualnim razgovorima i grupnim/timskim aktivnostima (suradničko učenje) se dodatno jačaju strukovne i informacijsko komunikacijske kompetencije.  Polaznici samostalno rješavaju radnu situaciju i aktivnosti koristeći stečena teorijska znanja o primjeni digitalnih alata u oblikovanju modnih sadržaja, izradi modnih poslovnih izvješća, izradi tematskih multimedijalnih modnih slika, dizajnu interaktivnih banera za modne web platforme i stvaranju tematskog modnog vizualnog sadržaja, a nastavnik po potrebi pomaže i usmjerava polaznika ka mogućem rješenju.  Također, nastavnik polazniku daje povratnu informaciju o uspješnosti rješavanja zadanih aktivnosti u radnoj situaciji i/ili projektu.  Od polaznika se očekuje aktivno sudjelovanje u procesu učenja, poučavanja i vrednovanja postignuća, redovito pohađanje svih oblika nastave te digitalna pohrana svih vježbi i aktivnosti.  Ako polaznik pred sobom ima teškoću koju ne može samostalno savladati, nastavnik ga usmjerava prema mogućem rješenju. Također, nastavnik polaznika prati u radu te daje povratne informacije o uspješnosti u izvođenju SIU Digitalni alati za izradu vizualnog modnog sadržaja. | | |
| **Nastavne cjeline/teme** | Infografika modnog sadržaja primjenom digitalnih alata  Alati za izradu modnih poslovnih izvješća  Oblikovanje modnih sadržaja primjenom digitalnih alata  Digitalni alati u izradi tematskih multimedijalnih modnih slika  Dizajn interaktivnih banera za modne web platforme  Tematski modni vizualni sadržaji | |
| **Načini i primjer vrednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnom temom i/ili projektnim zadatkom i/ili kreativnom mapom (tkz. osobnim portfoliom) i/ili radnom situacijom i/ili aktivnostima.    **Primjer vrednovanja:**  **Radna situacija**: Lokalni modni brend, koji se bavi proizvodnjom modnih proizvoda od prirodnih materijala,  zatražio je izradu vizualnih sadržaja za društvene medije u svrhu promicanja misije i vizije brenda, transparentnosti poslovanja i informiranja ciljane skupine o novim proizvodima.  **Aktivnost 1**: Na poslovnom sastanku s lokalnim modnim brendom, raspraviti zahtjeve za izradu vizualnih sadržaja te prikupiti potrebne informacije o vizualnom imidžu, misiji i viziji brenda i ciljanoj skupini. Istražiti, prezentirati i raspraviti karakteristike vizualnih sadržaja modnih brendova (od web stranica i društvenih medija do tiskanih i digitalnih oglasa).  **Aktivnost 2:** Planirati, skicirati i izraditi tematske oblike vizualnoga sadržaja (slike, dijagrame, grafikone, izvješća, infografike, jednostavne videozapise, prezentacije) primjenom elemenata i načela grafičkoga dizajna i dostupnih alata prema ciljanoj skupini.  **Aktivnost 3**: Kreirati banere za modne web platforme pomoću prilagodljivih predložaka dostupnih digitalnih alata namijenjenih sezonskoj kampanji i predstaviti klijentu vizualne sadržaje, a  prema potrebi prilagoditi iste povratnim informacijama. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Prodaja održivih modnih proizvoda, 1 CSVET** |
| **Ishodi učenja** | | |
| 1. istražiti društveno odgovornu modnu prodaju | | |
| 1. promovirati obilježja održivih modnih proizvoda | | |
| 1. analizirati tržište održive i etičke mode | | |
| 1. identificirati motivaciju kupaca pri kupnji održivih modnih proizvoda | | |
| 1. protumačiti zakonsku regulativu prodaje održivih modnih proizvoda | | |
| **Dominantan nastavni sustav i opis načina ostvarivanja ishoda učenja** | | |
| Aktivnim metodama poučavanja (situacijska didaktika – učenje temeljeno na radu, projektna nastava, iskustveno učenje/praktični rad/vježbe i sl.) i primjenom andragoških načela nastavnik potiče razvoj kompetencija za prodaju održivih modnih proizvoda. Individualnim razgovorima i grupnim/timskim aktivnostima (suradničko učenje) se dodatno jačaju strukovne i informacijsko komunikacijske kompetencije.  Polaznici samostalno rješavaju radnih situacija i aktivnosti koristeći stečena teorijska znanja o društveno odgovornoj modnoj prodaji, specifičnostima održivih modnih proizvoda, karakteristikama tržišta održive i etičke mode, motivaciji kupaca pri kupnji održivih modnih proizvoda te zakonskoj regulativi prodaje održivih modnih proizvoda.  Također, nastavnik polazniku daje povratnu informaciju o uspješnosti rješavanja zadanih aktivnosti u radnoj situaciji i/ili projektu.  Od polaznika se očekuje aktivno sudjelovanje u procesu učenja, poučavanja i vrednovanja postignuća, redovito pohađanje svih oblika nastave te digitalna pohrana svih vježbi i aktivnosti.  Ako polaznik pred sobom ima teškoću koju ne može samostalno savladati, nastavnik ga usmjerava prema mogućem rješenju. Također, nastavnik polaznika prati u radu te daje povratne informacije o uspješnosti u izvođenju SIU Prodaja održivih modnih proizvoda. | | |
| **Nastavne cjeline/teme** | Društveno odgovorna modna prodaja  Obilježja održivih modnih proizvoda  Tržište održive i etičke mode  Kupci održivih modnih proizvoda  Zakonska regulativa prodaje održivih modnih proizvoda | |
| **Načini i primjer vrednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnom temom i/ili projektnim zadatkom i/ili kreativnom mapom (tkz. osobnim portfoliom) i/ili radnom situacijom i/ili aktivnostima.  **Primjer vrednovanja:**  **Radna  situacija 1**: Modna tvrtka odlučila je primijeniti koncept održivosti  s ciljem smanjenja onečišćenja okoliša s naglaskom na poštenu trgovinu i jačanje zadovoljstva zaposlenika.  **Aktivnost 1:** Istražiti primjere dobre prakse u modnoj industriji te povezati model održive mode s ekonomskom, ekološkom i socijalnom dimenzijom održivog razvoja.  **Aktivnost 2:** Izraditi anketni upitnik u svrhu istraživanja   o motivima i kriterijima odabira održivih proizvoda. Anketni upitnik treba sadržavati pitanja koja se odnose na pet temeljnih dimenzija: funkcionalnost, lokalnost, vjerodostojnost, pravednost i jedinstvenost.  **Aktivnost 3:** Odabrati jedan održivi modni proizvod te analizirati  elemente razvoja proizvoda, cijenu, marketinšku poruku, načine prodaje i održivost lanca distribucije.  **Aktivnost 4:** Istražiti modne proizvode koji pripadaju sljedećim kategorijama održive mode: reciklirano, organsko, rabljeno, vegansko, obrtnički izrađeno, lokalno proizvedeno, izrađeno po narudžbi, certificirano po narudžbi. Izraditi plakat na temu Održivi modni proizvodi.  **Radna situacija 2:** Tvrtka za proizvodnju i prodaju tekstilnih proizvoda zaprimila je službeni dopis o obvezi primjene strategije za održive i kružne tekstilne proizvode.  **Aktivnost 1:** Analizirati zaprimljeni dopis u svrhu primjene glavnih mjera obuhvaćenih strategijom s naglaskom na proizvodnju, prodaju i potrošnju tekstilnih proizvoda te izraditi izvješće. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Suvremeni prodajni pristup, 2 CSVET** |
| **Ishodi učenja** | | |
| 1. analizirati suvremeni pristup prodaji u modnom poslovanju | | |
| 1. procijeniti utjecaj digitalnih tehnologija na prodaju modnih proizvoda | | |
| 1. povezati korake pronalaženja novih kupaca | | |
| 1. razlikovati transakcijsku prodaju i prodaju temeljenu na razvoju odnosa | | |
| **Dominantan nastavni sustav i opis načina ostvarivanja ishoda učenja** | | |
| Aktivnim metodama poučavanja (situacijska didaktika – učenje temeljeno na radu, projektna nastava, iskustveno učenje/praktični rad/vježbe i sl.) i primjenom andragoških načela nastavnik potiče razvoj kompetencija za suvremeni prodajni pristup u modnom okruženju. Individualnim razgovorima i grupnim/timskim aktivnostima (suradničko učenje) se dodatno jačaju strukovne i informacijsko komunikacijske kompetencije.  Polaznici samostalno rješavaju zadatak koristeći stečena teorijska znanja o suvremenim pristupima prodaji u modnom poslovanju, utjecaju digitalnih tehnologija na prodaju modnih proizvoda, pronalaženje novih kupaca, transakcijskoj prodaji i prodaji temeljenoj na razvoju odnosa s kupcima.  Također, nastavnik polazniku daje povratnu informaciju o uspješnosti rješavanja zadanih aktivnosti u radnoj situaciji i/ili projektu.  Od polaznika se očekuje aktivno sudjelovanje u procesu učenja, poučavanja i vrednovanja postignuća, redovito pohađanje svih oblika nastave te digitalna pohrana svih vježbi i aktivnosti. Ako polaznik pred sobom ima teškoću koju ne može samostalno savladati, nastavnik ga usmjerava prema mogućem rješenju. Također, nastavnik polaznika prati u radu te daje povratne informacije o uspješnosti u izvođenju SIU Suvremeni prodajni pristup. | | |
| **Nastavne cjeline/teme** | Suvremeni pristup prodaji u modnom poslovanju  Utjecaj digitalnih tehnologija na prodaju modnih proizvoda  Pronalaženje novih kupaca  Transakcijska prodaja i prodaja temeljena na razvoju odnosa s kupcima | |
| **Načini i primjer vrednovanja skupa ishoda učenja** | | |
| Ishodi učenja provjeravaju se pisano i/ili usmeno i/ili vježbom i/ili problemskim zadatkom i/ili projektnom temom i/ili projektnim zadatkom i/ili kreativnom mapom (tkz. osobnim portfoliom) i/ili radnom situacijom i/ili aktivnostima.  **Primjer vrednovanja:**  **Radna situacija**: Menadžeri i voditelji modnih prodajnih prostora odlaze u Italiju  na godišnje ugovaranje modne kolekcije jesen/zima.  **Aktivnost 1:** Odabrati sudjelovanje u timu:  a) Prodajni tim modne kolekcije jesen/zima.  b) Tim kupaca modne kolekcije jesen/zima.  **Aktivnost 2**: Prodajni tim: Odabrati oblik prodaje (transakcijska prodaja/prodaja kroz razvoj odnosa) za novu kolekciju ovisno o poslovnom partneru / kupcu s kojim održava sastanak . Sobzirom na dugogodišnju suradnju priprema se promidžbeni materijal ( katalozi, uzorci i sl.).  **Aktivnost 3:** Tim kupaca ima specificiranu narudžbu / zahtjev boja i dezena /  za svoje modne prostore prateći potrebe i želje kupaca te modne trendove. Komentiraju oblik prodaje kojim se prodavatelj predstavio  / preporučuju u  budućnosti nove oblike npr. kupovinu pomoću desktop aplikacije koja će igrati ulogu posrednika u kupovini. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)* | | |

|  |
| --- |
| **Napomena:**  Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini. |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |